FIFA U-20 ayollar jahon chempionati. FIFA U-20 ayollar oʻrtasidagi jahon chempionati – FIFA (Xalqaro futbol federatsiyasi) tomonidan 20 yoshgacha boʻlgan ayollar terma jamoalari uchun uyushtiriladigan xalqaro futbol turniri. Turnir juft sonli yillarda oʻtkaziladi. Musoboqa birinchi marta 2002-yilda FIFA U-19 ayollar oʻrtasidagi jahon chempionati sifatida oʻtkazilgan boʻlib, 19 yoshgacha boʻlgan qizlar turnirda ishtirok etgan. 2006-yilda yosh chegarasi hozirgi 20 yoshga koʻtarilgan. 2008-yilgi musobaqadan beri musobaqa Jahon kubogi deb oʻzgartirilgan. Saralash bosqichi. Har bir qitʼa boshqaruv organining oʻz saralash turniri bor, lekin Afrika ishtirokchilarni qitʼa chempionati orqalik aniqlamaydi. Tarix. 2002. 2002-yilgi FIFA U-19 ayollar oʻrtasidagi jahon chempionatiiga Kanada mezbonlik qilgan. Edmontondagi Hamdoʻstlik stadionida boʻlib oʻtgan finalga mezbonlarning Qoʻshma Shtatlar bilan oʻyinini tomosha qilish uchun hayratlanarli darajada koʻp, 47 000 tomoshabin yigʻilgan. Amerika Qoʻshma Shtatlari Kanadani Lindsi Tarplining oltin goli evaziga 1:0 hisobida magʻlub etgan. Kanadalik Kristin Sinkler adidasning „Oltin toʻp“ sovrindori, turnirning eng yaxshi oʻyinchisi va „Oltin butsa“ (10 ta gol) gʻolibi boʻlgan. 2004. 2004-yilgi FIFA U-19 ayollar oʻrtasidagi jahon chempionati Tailandda boʻlib oʻtgan. Ketma-ket ikkinchi marta yoshlar oʻrtasidagi jahon chempionatining amaldagi sohibi, Germaniya gʻolib boʻlgan. „Oltin toʻp“ braziliyalik yulduz Martaga, „Oltin butsa“ kanadalik Brittani Timkoga ikkinchi marta nasib etgan. 2006. 2006-yil 17-avgustdan 3-sentyabrgacha Rossiyada boʻlib oʻtgan 20 yoshgacha boʻlgan ayollar oʻrtasidagi jahon chempionatidan boshlab FIFA ayollar oʻrtasidagi yoshlar oʻrtasidagi chempionlik yosh chegarasini erkaklarnikiga moslash uchun 20 yoshga koʻtargan. Musobaqa Moskvaning toʻrtta stadionida („Dinamo“, „Lokomotiv“, „Podmoskovie“ va „Torpedo“ stadionida va Sankt-Peterburgda (Petrovskiy) bitta stadionda boʻlib oʻtgan. Koreya Xalq Demokratik Respublikasi finalda Xitoy PR ustidan 5:0 hisobida gʻalaba qozongan. 2008. 2008-yil 20-noyabrdan 7-dekabrgacha Chilida FIFA U-20 ayollar oʻrtasidagi jahon chempionati boʻlib oʻtgan. 2002-yilda yoshlar oʻrtasidagi birinchi chempionlikni qoʻlga kiritganidan olti yil oʻtib, Qoʻshma Shtatlar amaldagi chempion Koreya KXDR ustidan 2:1 hisobida gʻalaba qozonib, kubokni qaytarib olgan. „Oltin toʻp“ va „Oltin butsa“ AQShlik futbolchi Sidney Lerusiga nasib etgan. 2010. 2010-yilgi turnir 2010-yilning 13-iyulidan 1-avgustiga qadar Germaniyada boʻlib oʻtgan. Mezbon mamlakat finalda Nigeriyani magʻlub etib, ikkinchi chempionlikni qoʻlga kiritgan. Bu birinchi marta Afrika davlatining yarim finalgacha yetib borishi edi. Musoboqa shuningdek, yarim finalda toʻrt xil konfederatsiyalar ishtirok etgan birinchi turnir boʻlgan. „Oltin toʻp“ va „Oltin butsa“ mukofotlari germaniyalik Aleksandra Poppga nasib etgan. 2012. 2012-yilgi FIFA U-20 ayollar oʻrtasidagi Jahon chempionati Yaponiyada 19-avgustdan 8-sentyabrgacha boʻlib oʻtgan. Turnir dastlab Vyetnamning mezbonlik qilish taklifi qaytarib olinishi va Oʻzbekistonning nomzodi tayyorgarlikdagi kamchiliklar sababli mezbonlik Yaponiyaga berilgan. „Oltin toʻp“ germaniyalik Dzsenifer Marozsanga, „Oltin butsa“ esa Shimoliy Koreya vakili Kim Un Xvaga nasib etgan. 2014. 2014-yilgi FIFA U-20 ayollar oʻrtasidagi Jahon chempionati 2014-yilning 5-25-avgust kunlari Kanadada boʻlib oʻtgan. Zimbabve tunir mezbonlik taklifi bekor qilingandan soʻng Kanada ikkinchi marta turnirga mezbonlik qilgan. „Oltin toʻp“ va „Oltin butsa“ mukofotlari nigeriyalik Asisat Oshoalaga nasib etgan. 2016. 2016-yilgi FIFA U-20 ayollar oʻrtasidagi Jahon chempionati Janubiy Afrikada oʻtkazilishi kutilgan edi, biroq mamlakatning tunir mezbonligidan chiqib ketishi munosabati bilan 2015-yilning 19-martida yangi mezbon tanlangan va bu Papua-Yangi Gvineya edi. 2018. 2018-yil 5–24-avgust kunlari Fransiyada FIFA U-20 ayollar oʻrtasidagi Jahon chempionati boʻlib oʻtgan. Bir yildan soʻng Fransiya 2019-yilgi ayollar oʻrtasidagi Jahon chempionatiga ham mezbonlik qilgan. „Oltin toʻp“ va „Oltin butsa“ mukofotlari ispaniyalik Patrisiya Gijarroga nasib etgan. 2020. 2020-yilgi turnir dastlab 2020-yil avgust oyida Kosta-Rika va Panama tomonidan birgalikda oʻtkazilishi kerak edi. COVID-19 pandemiyasi tufayli turnirga faqat Kosta-Rika tomonidan mezbonlik qilishi sababli 2021-yil yanvariga koʻchirilgan. Mintaqada eng yuqori COVID-19 holatlari va oʻlim holatlari tufayli Panama 2022-yilgi Markaziy Amerika va Karib dengizi oʻyinlari bilan birga ushbu tadbirni oʻtkazishdan voz kechgan. Turnir dastlab keyingi yilga koʻchirish sharti bilan 2021-yilga qoldirilgan. 2020-yil 17-noyabrda FIFA 2020-yilgi turnir bekor qilinishini eʼlon qilgan. 2022. 2020-yilgi turnir bekor qilinganidan keyin Kosta-Rika 2022-yilda turnir mezboni etib tayinlangan. 2024 yil. 2024-yildan boshlab turnir 16 tadan 24 ta jamoagacha kengaytirilgan. Kolumbiya 2023-yil 23-iyun kuni mezbon sifatida tanlangan. 2026. Polsha 2023-yil 17-dekabrda mezbon sifatida tanlangan. Mukofotlar. Quyida mukofot gʻoliblari keltirilgan. Turnirning eng yaxshi futbolchisi taqdirlanadi. Eng yaxshi toʻpurar mukofoti. Eng yaxshi darvozabonga taqdirlanadi. Har bir jahon chempionatida keng qamrovli jamoa natijalari. Har bir turnir uchun mezbon davlat bayrogʻi va har bir final turniridagi jamoalar soni (qavs ichida) koʻrsatilgan. Konfederatsiya boʻyicha natijalar. – Mezbonlar ushbu belgi bilan koʻrsatilgan